A BIZOTTSÁG 179/2005/EK RENDELETE
(2005. február 2.)
az 1917/2000/EK rendeletnek a Bizottsághoz való adattovábbítás vonatkozásában történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Közösség és tagállamai, illetve a harmadik országok közötti áruforgalomra vonatkozó statisztikáról szóló, 1995. május 22-i 1172/95/EK tanácsi rendeletre (1) és különösen annak 11. és 13. cikkeire,
mivel:
(1)
A tagállamok közötti áruforgalomra vonatkozó közösségi statisztikákról és a 3330/91/EGK tanácsi rendelet hatályon kívül helyezéséről szóló, 2004. március 31-i 638/2004/EK európai parlamenti és tanácsi rendelet (2), amelyet 2005. január 1-jétől kell alkalmazni, közös keretrendszert hoz létre a tagállamok közötti áruforgalomra vonatkozó közösségi statisztikák rendszeres előállításához.
(2)
A Közösségen belüli kereskedelemre vonatkozó összesített adatok továbbítására szánt időszakkal való összehangolás érdekében a külső kereskedelemre vonatkozó adatok továbbítására szánt időszakot 6 hétről 40 napra kell csökkenteni.
(3)
Amint azt a Tanács rendszeresen kijelentette, a Gazdasági és Monetáris Unió felügyelete a kereskedelmi statisztikák gyors rendelkezésre bocsátását igényli.
(4)
Ennek megfelelően az 1172/95/EK tanácsi rendeletnek a külkereskedelmi statisztikák tekintetében való végrehajtására vonatkozó egyes rendelkezésekről szóló, 2000. szeptember 7-i 1917/2000/EK bizottsági rendeletet (3) a külső kereskedelemre vonatkozó statisztikák vonatkozásában módosítani kell.
(5)
Az e rendeletben megállapított intézkedések összhangban állnak a bizottság harmadik országokkal folytatott árukereskedelemre vonatkozó statisztikákról alkotott véleményével,
ELFOGADTA EZT A RENDELETET:
1. cikk
Az 1917/2000/EK rendelet 32. cikke helyébe a következő cikk lép:
„32. cikk
(1) A tagállamok az alábbiakat állítják össze:
a)
összesített eredmények, melyek definíció szerint minden állományra a harmadik országokkal folytatott kereskedelem összértékét jelentik, továbbá a termékenkénti bontás, összhangban az egységes nemzetközi kereskedelmi áruosztályozás 3. változatának szakaszaival;
b)
az alaprendelet 10. cikke (1) bekezdésében említett részletes eredmények.
(2) A tagállamok az alábbiak szerint továbbítják az adatokat haladéktalanul a Bizottsághoz:
a)
az (1) bekezdés a) pontja szerint a referencia-időszak lejárta után legfeljebb 40 nappal;
b)
az (1) bekezdés b) pontja szerint a referencia-időszak lejárta után legfeljebb 42 nappal.”
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 2005. március 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. február 2-án.